Palsamiköynnös

Palsamiköynnös eli idänpalsamiköynnös eli sitruunaköynnös (Schisandra chinensis) on aasialainen köynnöskasvi, jota viljellään puutarhoissa sekä koriste- että hyötykasvina.

 Ulkonäkö ja koko 
Palsamiköynnös kasvaa luonnossa jopa 15 metriä korkeaksi, puutarhoissa yleensä 2–4 m pitkäksi. Lehdet ovat sileälaitaiset, pitkulaisen herttamaiset. Lehtiruodit ovat punertavat. Ruusunpunaiset tai valkoiset kukat puhkeavat toukokuussa. Niistä kypsyy punaisia, happamia marjoja, joissa on paljon C-vitamiinia.Kauppila

 Kasvupaikka 
Palsamiköynnös kasvaa ravinteikkaassa, syvämultaisessa maassa. Se tuottaa parhaiten marjoja auringossa, mutta menestyy myös varjossa.Viherpiha vastaa 

 Käyttö 
Palsamiköynnöksen lajeja (Schisandra) ja etenkin S. chinensis -kasvin kuivatuista marjoista (Fructus Schisandra) valmistettua uutetta on käytetty pitkään perinteisessä kiinalaisessa lääketieteessä sekä venäläisessä lääketieteessä. Marjat sisältävät paljon c-vitamiinia. Marjoja ei kuitenkaan suositella syötäväksi. 

 Lähteet 

 Aiheesta muualla 
 Suomen Lajitietokeskus: Idänpalsamiköynnös – Schisandra chinensis
 UniProt: Taxonomy - Schisandra chinensis 
Arboretum Mustila: Palsamiköynnös (Schisandra chinensis) 
Flora of China: Schisandra chinensis 
 Global Biodiversity Information Facility (GBIF): Schisandra chinensis 
 Dr. Duke's Phytochemical and Ethnobotanical Databases: Schisandra chinensis 
 PubMed: Michal Rybnikář, Karel Šmejkal, Milan Žemlička: Schisandra chinensis and its phytotherapeutical applications 

Luokka:Palsamiköynnöskasvit
Luokka:Köynnökset